
Lapátos légmotorok optimális működési tartományának meghatározása

A munkám célja, hogy mérések alapján olyan diagramokat dolgozzak ki lapátos légmotorokhoz, amelyek segítségével az adott működési körülményekhez meghatározható a motor optimális működési tartománya.
Két motoron végeztem több mérést, amelyekből a mérési eredmények alapján egyet választottam.
Ezt követően számítógépes modellt készítettem a légmotorról a MATLAB szoftver segítségével, hogy a méréseken továbbmenően a legkülönbözőbb körülményeket állíthassam elő.
Az elkészült modellt a motor katalógus adatai alapján identifikáltam, végül jó közelítéssel a mérési eredményeim alapján validáltam.
A validálást követően a modellek segítségével a munkámhoz szükséges diagramok sokaságát állíthattam elő.
Készítettem egy diagramot, ahol a motor előtti fojtás keresztmetszetének a függvényéből lehet következtetések levonni az optimális fogyasztás meghatározásának érdekében. Ezt követően elkészítettem egy, a gyakorlatban jól használható diagramot, ahol meghatároztam egy szabályozási egyenest is, amelyen haladva a motor minden teljesítményszinten a lehető legkisebb légfogyasztás mellet működik.



